wickkiey/tamil-wikipedia-chunked huggingface dataset:
# நூத் (எகிப்திய பசுக் கடவுள்)

## இரா கடவுள் மற்றும் நூத் பற்றிய தொன்மவியல்

வாக சித்தரிக்கப்படும் வானத்து பெண் கடவுளான நூத்]]  
உலகை ஆளும் சூரியக் கடவுளான இராவின் கட்டளைப் படி, வானத்துப் பெண் கடவுளான நூத்தால் கூடுதலாக ஒரு நாளையும் உண்டாக்க முடியவில்லை. அந்த காலத்தில் ஆண்டிற்கு 360 நாட்கள் மட்டுமே. இது குறித்து நூத் பெண் கடவுள் ஞானத்தின கடவுளான தோத் உடன் பேசினார். தோத்தின் திட்டப்படி, பல முறை சந்திரக் கடவுளான கோன்சுவுடன், பெண் கடவுளான நூத் சூதாட்டம் ஆடினார். ஒவ்வொரு முறையும் சூதாட்டத்தில் தோற்ற சந்திரக் கடவுள் கோன்சுவிடமிருந்து ஒளியைப் பெற்று கூடுதலாக 5 நாட்களை உருவாக்கினார். ஆனால் இதை சூரியக் கடவுள் இரா ஏற்கவில்லை. எனவே நூத் கடவுள் இறப்பின் கடவுள் ஒசிரிசு, போர்க் கடவுள் ஓரசு, தீமை மற்றும் பாலைவனக் கடவுளான சேத், மாயஜாலப் பெண் கடவுளான இசிஸ் மற்றும் நீர்க்கடவுளான நெப்திஸ் போன்ற 5 கடவுளர்களை ஈன்றார். இதனால் கோபமுற்ற சூரியக் கடவுள் இரா, நூத் கடவுளை, அவரது கணவரும், நித்தியக் கடவுளான கெப்பிடமிருந்து பிரித்தார்.
# நூத் (எகிப்திய பசுக் கடவுள்)

## பெண் கடவுள் நூத்தின் பங்கு

வானத்தின் பெண் கடவுளான நூத், அனைத்து பரலோகப் பொருட்கள், இறந்தவர்களின் மரணத்திற்குப் பிந்தைய வாழ்க்கையில் நுழையும் போது அவர்களைப் பாதுகாப்பவர் ஆவார். பண்டைய எகிப்திய சமயத்தின் படி, இரவில் சூரியன் மற்றும் சந்திரன் போன்ற ஒளி வீசக்கூடியவைகள் நூத் தெய்வத்தால் விழுங்கப்பட்டு, இரவில் அவள் வயிற்றைக் கடந்து, விடியற்காலையில் மறுபிறவி அடைவார்கள்.  
நூத் பெண் தெய்வம் தனது கால்விரல்களிலும் விரல் நுனிகளிலும் பூமியின் மேல் வளைந்திருப்பதாக சித்தரிக்கப்பட்டாள்; அவரது உடல் விண்மீன்கள் நிறைந்த வானமாக சித்தரிக்கப்பட்டது. நூத்தின் கை மற்றும் கால் விரல்கள் நான்கு திசைகளைத் தொடும் என்று நம்பப்பட்டது.  
இவரது மகனும், இறப்பின் கடவுளுமான ஒசிரிசை காப்பாற்றுவதில் அவரது பஙகு நூத் கடவுள் ஒரு நண்பராகவும் இறந்தவர்களின் பாதுகாவலராகவும் காணப்பட்டார். நூத் கடவுள் இறந்தவர்களை அவளது நட்சத்திரம் நிறைந்த வானத்தில் இழுத்து, உணவு மற்றும் மது கொடுத்து புதுப்பிப்பதாக கருதப்பட்டது.  
இறந்தவர்களின் பதப்படுத்தப்பட்ட மம்மி வைக்கப்பட்டுள்ள கல் சவப்பெட்டி உள் மூடியில் நூத் கடவுளின் உருவம் வர்ணம் பூசப்படுவதால், இறந்தவரின் சடலத்தை பாதுகாக்கிறார் என எகிப்தியர்கள் நம்பினர். சவப் பெட்டியின் மேல்புறத்தில் இருண்ட நீல நிறத்துடன் பல நட்சத்திரங்களுடன், கடவுள் நூத்தை பிரதிநிதித்துவமாக வரையப்பட்டிருந்தது.  
இறந்தோர் நூல், பெண் கடவுள் நூத் தேவியின் சைக்காமூர் மரத்தை வாழ்த்துங்கள்! உன்னில் உள்ள நீர் மற்றும் காற்று எனக்குக் கொடுங்கள். உனுவில் அந்த சிம்மாசனத்தை நான் தழுவுகிறேன். நான் நெகேக்-உரின் முட்டையைக் காத்துக்கொண்டிருக்கிறேன்.அது அமைதியாக செழித்து வளர்கிறது எனக்கூறுகிறது.
# நூத் (எகிப்திய பசுக் கடவுள்)

## பெண் கடவுள் நூத்தின் பங்கு

### நூத் பசு நூல்

கிமு 2,000 ஆண்டுகளுக்கு முந்தைய பண்டைய எகிப்தியர்களின் வான சாஸ்திர நூலை நூத் பசுவின் நூல் என்பவர்.
இந்த நூல் நட்சத்திர தெய்வங்கள் மற்றும் பல்வேறு வானம் மற்றும் பூமி தெய்வங்களைப் பற்றியும் கூறுகிறது. நட்சத்திரங்கள் மற்றும் கிரகங்களின் சுழற்சிகள் மற்றும் அவைகள் வானத்தில் கடக்கும் நேரத்தை இந்நூலில் குறிக்கப்பட்டுள்ளது.
# நூத் (எகிப்திய பசுக் கடவுள்)

## இதனையும் காண்க

- பண்டைய எகிப்தியக் கடவுள்கள்
- பண்டைய எகிப்தின் சமயம்
# அழுகுடல்

**அழுகுடல்** (*Carrion*) (ஆங்கிலச் சொல்லான கேரீயான்லத்தீன் சொல்லான *காரோ*விலிருந்து வந்தது. இதன் பொருள் "இறைச்சி" என்பதாகும்) என்பது மனித உடல் உட்பட இறந்த விலங்குகளின் சிதைந்துபோகும் சதையினைக் குறிப்பதாகும்.
# அழுகுடல்

## கண்ணோட்டம்

பெரும்பாலான சுற்றுச்சூழல் அமைப்புகளில் ஊனுண்ணி மற்றும் அனைத்துண்ணிகளுக்கு முக்கிய உணவாக அழுகுடல் உள்ளது. அழுகுடலை உண்ணும் தோட்டி விலங்குகளாக காகங்கள், பிணந்தின்னிக் கழுகுகள், புது உலகு கழுகு, பாறுகள், கழுகுகள், கழுதைப்புலி, விர்ஜீனியா பைக்கீரி, டாஸ்மேனியன் டெவில், அமெரிக்கக் குள்ளநரி மற்றும் கொமோடோ டிராகன்கள் ஆகியவை அடங்கும். பல முதுகெலும்பிலிகள், புதைக்கும் வண்டுகள், அத்துடன் கேலிபோரிட் ஈக்கள் (இதில் மிக முக்கியமான சிற்றினம் *கேலிப்போரா வாமிடோரியா*) சதை-ஈக்கள் அழுகிய உடலை உணவாக உண்பதன் மூலம் நைட்ரஜன் மறுசுழற்சி மற்றும் விலங்கு கார்பனில் முக்கிய பங்குவகிக்கின்றது.  
அழுகுடலில் ஈக்கள்]]
விலங்கு இறக்கும் தருணத்தில் உடல் சிதைவடையத் தொடங்குகிறது. மேலும் இது அதிகளவில் பூச்சிகளை ஈர்க்கின்றன. இப்பொழுதுபாக்டீரியாக்கள் பெருகத்தொடங்கி உடலைச் சிதைக்கின்றன. விலங்கு இறந்த சில நாட்களுக்குப் பிறகு, அதன் உடல் பாக்டீரியாக்கள் இருப்பதாலும், அழுகுடலிலிருந்து கேடவெரின் மற்றும் புட்ரெசின் வெளியேற்றத்தால் துர்நாற்றம் வெளியேறத் தொடங்கும்.  
சில தாவரங்களும் பூஞ்சைகளும் அழுகுடல் சிதைவது போன்ற மத்தினை வெளியிட்டு இனப்பெருக்கத்திற்கு உதவும் பூச்சிகளை ஈர்க்கின்றன. இத்தகைய தாவரங்கள் அழுகுடல் பூக்கள் என்று அழைக்கப்படுகின்றன. ஸ்டிங்க்ஹார்ன் காளான்கள் இந்த குணாதிசயத்துடனான பூஞ்சைக்கு எடுத்துக்காட்டாகும்.
லாமர் பள்ளத்தாக்கில் எல்க் அழுகுடல் அமெரிக்கக் குள்ளநரியின் உணவாகிது.]]
சில நேரங்களில் நோயினால் பாதிக்கப்பட்ட அழுகுடலைத் தொடக்கூடாது. இலக்கியத்தில் இறந்த மற்றும் அழுகிய உடல்களை விவரிக்க கேரியன் என்ற சொல் பயன்படுத்தப்பட்டுள்ளன. எடுத்துக்காட்டு வில்லியம் சேக்சுபியரின் *ஜூலியஸ் சீசர்* (III.i) நாடகம்.
'ஹவோக்' என்று அழவும், போரின் நாய்களை நழுவ விடவும்; இந்த மோசமான செயல் பூமிக்கு மேலே இருக்கும் அழுகுடல் (கேரியன்) ஆண்களுடன், அடக்கம் செய்ய உறுமல்.<blockquote></blockquote>மற்றொரு உதாரணம் டேனியல் டெஃபோவின் *ராபின்சன் குரூசோவி*ல் முதன்மை கதாபாத்திரம் உணவுக்காக அறியப்படாத ஒரு பறவையைக் கொன்றுவிடுகிறது. ஆனால் "அதன் சதை அழுகுடல் (கேரியன்), மற்றும் எதற்கும் பொருந்தாது" என்ற வரிகள் வருவதைக் காணலாம்.
# அழுகுடல்

## நோஹைட் சட்டத்தில்

உல்லாவின் (டால்முடிஸ்ட்) முப்பது எண்ணிக்கை சட்டத்தில் மனிதர்கள் அழுகுடலை உட்கொள்வதை தடைசெய்யப்பட்டுள்ளது. இந்த எண்ணிக்கை நிலையான ஏழு சட்ட எண்ணிக்கையுடன் கூடுதலாக உள்ளது. பல நூற்றாண்டுகளாக இழந்த பின்னர் ஷ்முவேல் பென் ஹோஃப்னி காவ்னின் ஜூடியோ-அரபு எழுத்திலிருந்து வெளியிடப்பட்டது.
# ஐதராபாத்து தாவரவியல் பூங்கா

**கோட்லா விஜய பாஸ்கர ரெட்டி தாவரவியல் பூங்கா** அல்லது **ஐதராபாத் தாவரவியல் பூங்கா** (*Hyderabad Botanical Garden*) என்பது ஒரு தாவரவியல் பூங்கா ஆகும். இது தெலங்காணாவின் ஐதராபாத்தின் கொத்தகுடா என்ற இடத்தில் அமைந்துள்ளது. மாணவர்களுக்குக் கல்வி மற்றும் விழிப்புணர்வுணர்வினையும், ஆராய்ச்சியாளர் மற்றும் தாவரவியலாளர்கள், விலங்கியல் வல்லுநர்களுக்கு "வாழ்க்கை ஆய்வகமாக" இருப்பதற்காக இந்தப் பூங்கா தெலங்காணா மாநில வனத்துறையால் உருவாக்கப்பட்டது. இது ஐதராபாத் தொடருந்து நிலையத்திலிருந்து ஐதராபாத்-மும்பை பழைய நெடுஞ்சாலையில் 16 கிலோமீட்டர் (10 மைல்) தொலைவில் உள்ள மாதாபூரின் அருகில் உள்ளது. ஆந்திராவின் முன்னாள் முதல்வர் கோட்லா விஜய பாஸ்கர ரெட்டியின் பெயர் இந்தப் பூங்காவுக்கு பெயர் சூட்டப்பட்டுள்ளது.
# ஐதராபாத்து தாவரவியல் பூங்கா

## தோட்டம்

தாவரவியல் பூங்கா நவீன தாவரவியல் பூங்காவின் வசதியை வழங்குவதை நோக்கமாகக் கொண்டுள்ளது. இந்த தோட்டம் 274 ஏக்கர் (1.11 கி.மீ. 2) நிலப்பரப்பில் பரவியுள்ளது. இங்கு 'வங்கள்' என்ற பெயரில் 19 பிரிவுகளை ஏற்படுத்தத் திட்டமிடப்பட்டுள்ளது. முதல் கட்டமாக ஐந்து பிரிவுகளை நிறைவுசெய்து பொதுமக்களுக்கு திறக்கப்பட்டுள்ளது. பிரிவுகளில் மருத்துவத் தாவரங்கள், மரங்கள், பழ மரங்கள், அலங்காரத் தாவரங்கள், நீர்வாழ் தாவரங்கள், மூங்கில் போன்றவை அடங்கும். இந்தப் பூங்கா பெரிய நீர்நிலைகள், வளமான புல்வெளிகள், இயற்கைக் காடுகள், நேர்த்தியான பாறை அமைப்புகளைக் கொண்டதாக வடிவமைக்கப்பட்டுள்ளது.  
சூலை 2018 இல், தெலங்கானா அமைச்சர் கே. டி. ராமராவ், தாவரவியல் பூங்காவில் புதிதாக உருவாக்கப்பட்ட பொழுதுபோக்கு வசதிகளான நட்சத்திர வனம், ராசி வனம், நவக்கிரக வனம் போன்றவற்றை திறந்து வைத்தார்.
# ஐதராபாத்து தாவரவியல் பூங்கா

## இடம்

சூழலியல் சுற்றுலாத் தலமான இந்தத் தாவரவியல் பூங்கா ஐதராபாத்திலிருந்து சுமார் 16 கிலோமீட்டர் தொலைவில் ஹைடெக் நகரத்திற்கு அருகிலுள்ள கோந்தாபூரில் உள்ள கொத்தகுடாவில் உள்ளது. இங்கு தங்கும் விடுதிகள் கிடைக்கின்றன.  
- நேரு விலங்கியல் பூங்கா
- ஐதராபாத்து பல்லுயிர் பூங்கா
- விசாகப்பட்டினம் பல்லுயிர் பூங்கா
# ஐதராபாத்து பல்லுயிர் பூங்கா

**பல்லுயிர் பூங்கா** (*Biodiversity park* ) என்பது அயல் சூழலில் தாவரங்களைப் பாதுகாக்கும் தாவரவியல் பூங்கா ஆகும். இது தெலங்காணாவின் ஐதராபாத்தில் அமைந்துள்ளது. இது 2012இல் நடைபெற்ற உயிரியல் பன்முகத்தன்மை தொடர்பான மாநாட்டின் போது நிறுவப்பட்டது. இது இந்தியப் பிரதமர் மன்மோகன் சிங் நினைவுச் சின்னத்துடன் திறந்து வைத்தார். இது சனவரி 19, 2015 முதல் காச்சிபௌலியில் பொதுமக்களுக்காக திறக்கப்பட்டது. தெலங்காணா மாநில தொழில்துறை உள்கட்டமைப்பு கழகம் தளவமைப்புக்குள் ரூ. 2 கோடி செலவில் இந்த பூங்கா அமைக்கப்பட்டது. இப்பூங்கா இராய்துர்க் மெற்றோ நிலையத்திலிருந்து 1.6 கி.மீ. தூரத்திலுள்ளது.
# ஐதராபாத்து பல்லுயிர் பூங்கா

## நினைவுச் சின்னம்

32 அடி உயரமுள்ள நீள்வட்ட நினைவுச்சின்னம் சுண்ணாம்புக் கற்களால் ஆனது. மேலும்,உயிரினங்களின் பரிணாமத்தை சித்தரிக்கிறது (ஒரு அணு, அணுக்கள், புரதங்கள் தொடங்கி, பல்வேறு வகையான வாழ்க்கையின் புத்திசாலித்தனமான மனிதர்களாக உருவாகிறது). இந்த தூணில் இயற்கையின் ஐந்து கூறுகளை (பூமி, காற்று, நீர், நெருப்பு, ஆகாயம் வானம்) குறிக்கும் வட்டங்கள் உள்ளன. கருங்கல்லின் வட்ட பாதை பல்வேறு இனங்களின் பெயர்களுடன் பொறிக்கப்பட்டுள்ளது. தீ வளையம் சிவப்பு கிரானைட் மற்றும் மஞ்சள் சுண்ணாம்புகளால் வரையப்பட்டுள்ளது. கீழே உள்ள "ஈதர்" வளையம் நீலக் கடல் நீரைக் கொண்ட உலக வரைபடத்தைக் காட்டுகிறது. சின்னத்தின் மேற்புறத்தில் டி.என்.ஏவைக் குறிக்கும் இரட்டை குறியீடுகள் உள்ளது.
# ஐதராபாத்து பல்லுயிர் பூங்கா

## நினைவுச் சின்னம்

### பூங்காவிலுள்ள தாவர இனங்களின் வகைகள்

| வரிசை எண் | நாடுகளின் பெயர்கள் | தாவர இனம் | ஆங்கிலப் பெயர் |  |
| --- | --- | --- | --- | --- |
| 1. | இந்தியா | ஆல் | Banyan tree |  |
| 2. | அல்சீரியா | கொன்றை | Indian Laburnum tree |  |
| 3. | ஆர்மீனியா | மகாகனி | Large-leaved Mahogany |  |
| 4. | ஆத்திரேலியா | கூந்தற்பனை | Fish-tail palm |  |
| 5. | பெலருஸ் | ஏழிலைப்பாலை | Devil's tree |  |
| 6. | பெல்ஜியம் | வகுளம்/கதலி (மலர்) |  |  |
| 7. | பெலீசு | உலங்காரை | Rudraksha |  |
| 8. | பெனின் | முள்முருக்கு | Indian coral tree |  |
| 9. | பூட்டான் | மலைச் சவுக்கு | Silver oak tree |  |
| 10. | பொலிவியா | நெல்லி | Indian gooseberry tree |  |
| 11. | பொசுனியா எர்செகோவினா | காட்டு சம்பகம் | Ylang-ylang tree |  |
| 12. | பிரேசில் | மரச் சுரைக்காய் | Sausage tree |  |
| 13. | புரூணை | பொந்தன்புளி | Monkey-bread tree |  |
| 14. | பல்காரியா | வெண் மருது | Arjuna tree |  |
| 15. | புர்க்கினா பாசோ | கடம்பு | Kadamba tree |  |
| 16. | புருண்டி | ஆல் | Banyam tree |  |
| 17. | கேப் வர்டி | குருகிலை | White Fig tree |  |
| 18. | மத்திய ஆப்பிரிக்கக் குடியரசு | சீமை ஆல் | Indian Rubber tree |  |
| 19. | சிலி | வெள்ளால் | Weeping Fig tree |  |
| 20. | கொலம்பியா | பலா | Jackfruit tree |  |
| 21. | கோட் டிவார் | வாகை | East Indian Walnut, Siris |  |
| 22. | சைப்பிரசு | புன்னை | Alexandrian Laurel |  |
| 23. | வட கொரியா | இந்திய மா | Mango tree |  |
| 24. | சீபூத்தீ | குருகிலை | White Fig tree |  |
| 25. | டொமினிக்கன் குடியரசு | வகுளம் | Indian Medlar, Bakul |  |
| 26. | எல் சால்வடோர் | கொடுக்காய்ப்புளி | Monkeypod, Jangle Jalebi |  |
| 27. | எரித்திரியா | உவா மரம் | Elephant Apple tree |  |
| 28. | ஐரோப்பிய ஒன்றியம் | வகுளம் | Indian Medlar, Bakul |  |
| 29. | பிஜி | நாகமரம் | Iron Wood |  |
| 30. | பிரான்சு | தேன் (தாவரம்) | Singapore Cherry |  |
| 31. | காபோன் | ஈரப்பலா | Bread Fruit tree |  |
| 32. | காம்பியா | பவழமல்லி | Coral Jasmina |  |
| 33. | ஜெர்மனி | வாகை | East Indian Walnut, Siris |  |
| 34. | கானா | கோங்கம் | Yellow Silk-Cotton |  |
| 35. | கிரெனடா | நாகமரம் | Iron Wood |  |
| 36. | கினி | வேம்பு | Margosa, Neem |  |
| 37. | கயானா | நாகலிங்கம் (மரம்) | Cannon Ball tree |  |
| 38. | எயிட்டி | செந்தணக்கு | Gum Karaya tree |  |
| 39. | ஒண்டுராசு | பெருங்கொன்றை | Copper-pod tree |  |
| 40. | ஐசுலாந்து | தான்றி | Belleric Myrobolan tree | } |
# ஐதராபாத்து பல்லுயிர் பூங்கா

## பூங்கா

பல்லுயிர் பூங்கா 13 ஏக்கர் நிலப்பரப்பை உள்ளடக்கியது. மேலும் நான்கு பிரிவுகளாக பிரிக்கப்பட்டுள்ளது. இதில் 200க்கும் மேற்பட்ட வெவ்வேறு வகையான தாவர இனங்கள் உள்ளன . அவை ஒவ்வொன்றும் ஐக்கிய நாடுகள் அவையின் உறுப்பு நாடுகளை பிரதிநிதித்துவப்படுத்துகின்றன. மேலும், உச்சி மாநாட்டில் பங்கேற்ற ஒரு விஞ்ஞானியால் நடப்படுகின்றன. இது தற்போது தெலங்கானா வனத்துறையால் பராமரிக்கப்பட்டு வருகிறது. காலை 8 மணி முதல் இரவு 8 மணி வரை பூங்காவிற்குள் நுழைய அனுமதி தரப்பட்டுள்ளது.
# க. மாரிமுத்து

**க. மாரிமுத்து** (*Marimuthu K.*) ஓர் இந்திய அரசியல்வாதி. திருவாரூர் மாவட்டத்தின் திருத்துறைப்பூண்டித் தொகுதியைச் சேர்ந்த தமிழக சட்டமன்ற உறுப்பினராகவும், இந்திய கம்யூனிஸ்ட் கட்சியின் உறுப்பினராகவும் உள்ளார். இவர் வணிகவியல் பட்டதாரி ஆவார். இவர் 1994-இல் அரசியலில் ஈடுபடத் துவங்கினார். 2021 தேர்தல்களில் திமுக தலைமையிலான மதச்சார்பற்ற முற்போக்கு கூட்டணியின் சார்பாக திருவாரூர் மாவட்டத்தின் திருத்துறைப்பூண்டித் தொகுதியில் போட்டியிட்டு 97,092 வாக்குகள் பெற்று சட்டமன்ற உறுப்பினராகத் தேர்வானார்.
# இஞ்சேரா

**இஞ்சேரா** என்பது புளித்த நொதித்த டெஃப் மாவினால் செய்யப்படும் தட்டை ரொட்டி வகையாகும். பஞ்சு போன்ற மென்மையான அமைப்பைக் கொண்ட இந்த ரொட்டி வகை, எத்தியோப்பியா மற்றும் எரித்திரியா ஆகிய இரண்டு நாடுகளின் தேசிய உணவாகவும் பாரம்பரிய உணவாகவும் உள்ளது.
# இஞ்சேரா

## தயாரிப்பு

கேழ்வரகு குடும்பத்தைச் சேர்ந்த **டெஃப்** எனும் வகைச் செடியின் விதைகளை அரைத்து மாவாக்கி நொதிப்பதன் மூலம் இஞ்சேரா தயாரிக்கப்படுகிறது. டெஃப் செடி பீடபூமிகளில் மட்டுமே வளரும் என்பதாலும் அதற்கு போதுமான அளவு மழை நீர் தேவைப்படும் என்பதாலும் விலைமதிப்பான பொருளானது டெஃப் மாவு. இந்தக் காரணத்தினால் அரிசி மாவு, கோதுமை மாவு, பார்லி மாவு, கம்பு மாவு, சோளமாவு ஆகியவற்றிலும் இஞ்சேரா தயாரிக்கப்படுகிறது.  
மாவுடன் தேவையான அளவு நீர் சேர்த்து அதை இரண்டு அல்லது மூன்று நாட்கள் நொதிக்க விட வேண்டும். நொதியாகுவதற்கு **எர்ஷோ** என்கிற மஞ்சள் நிற பாரம்பரிய திரவம் ஒன்று பயன்படுகிறது. இத்திரவம் சேர்ப்பதனால் பஞ்சு போன்ற மென்மையான தன்மை இந்த ரொட்டிக்கு கிடைக்கிறது.
# இஞ்சேரா

## ஒப்பீடு

இந்திராவின் வட்ட வடிவத்தாலும் பஞ்சு போன்ற தன்மையாலும் பிரெஞ்சின் உணவான கிரீப்புடனும் இந்திய உணவான தோசையுடனும் தென்னிந்திய உணவான அப்பத்துடனும் ஒப்பிடப்படுகிறது. இஞ்சேரா வடிவத்தில் மேற்சொன்ன உணவுகளுடன் ஒப்பி இருப்பினும், தோற்றத்தில் தனித்துவமானது.  
இஞ்சேராவின் மேற்பகுதியில் குழிப்போன்ற பகுதிகளைக் காண முடியும். இந்த குழிகள் அதை இன்னும் மிருதுவாக்குவதோடு தொட்டுக் கொண்டு உண்ணவும் சௌகரியம் ஏற்படுத்துகிறது. இரண்டு வேறு நாடுகளின் பாரம்பரிய உணவாக விளங்கும் இஞ்சேரா, இன்றளவும் பரவலாக உண்ணப்படும் உணவாக இருக்கிறது. தயாரிப்பு முறைகள் மாறினாலும், இஞ்சேரா எத்தியோப்பிய மற்றும் எரித்திரிய வீடுகளின் அன்றாட உணவாக உள்ளது.
# பகெத்

**பகெத்** என்பது பிரான்சில் தோன்றிய நீளமான ஒல்லியான ரொட்டியாகும். மொறுமொறுப்பான சுவையினால் இது தனித்துவம் பெற்றது.
# பகெத்

## தயாரிப்பு

பொதுவாக 5-6 செ.மீ விட்டமும் 65 செ.மீ நீளமும் கொண்ட பகெத், கோதுமை மாவு, நீர், நொதியம் மற்றும் உப்பு ஆகிய பொருட்களினால் தயாரிக்கப்படுகிறது. இது **பேட்டன்** (தடி), **ஃபிசெல்** (நூல்) ஆகிய அடைமொழிகள் கொண்டும் அழைக்கப்படுகிறது. இது 100 கிராம் முதல் 250 கிராம் வரை கனக்கும். 100 கிராம் எடையுள்ள பகெத் ஃபிசெல் என்றும் 250 கிராம் எடையுள்ள பகெத் பேட்டன் என்றும் அழைக்கப்பெறுகிறது. பகெத்தின் அதிகபட்ச நீளம் சுமார் ஒரு மீட்டர் ஆகும்.  
பதினெட்டாம் நூற்றாண்டில் இருந்து பகெத்துகள் செய்யப்பட்டதாக குறிப்புகள் உள்ளன. சான்விச்சுகளாகவோ பழக்கூழ் உள்ளிட்ட சேர்க்கைகளுடனோ இது பரிமாறப்படுகிறது. சூடான சாக்லேட்டோடு இது பரிமாறப்படும் போது இதை **டார்ட்டைன்ஸ்** என்று அழைக்கிறார்கள்.
# தோத்

**தோத்** (**Thoth**) பண்டைய எகிப்தியக் கடவுள்களில் ஒருவர். தோத் கடவுள் நீண்ட அலகு கொண்ட பறவைத் தலையும், மனித உடலும் கொண்டது. நீண்ட இறகும், பறவைத் தலையும் கொண்டவர். மூத்து பெண் தேவதை இவரது மனைவி ஆவார். தோத் கடவுள் ஞானம், எழுத்து, சித்திர எழுத்து, அறிவியல், மாயாஜால வித்தை, கலைகள், நியாயத் தீர்ப்பு மற்றும் இறப்பிற்கு அதிபதி ஆவார். பண்டைய கிரேக்கக் கடவுள்களில் எர்மெசு தோத் கடவுளுக்கு சமமாகக் கருதப்படுகிறார். தோத் கடவுளின் முக்கியக் கோயில், எகிப்தில் ஹெர்மபோலிஸ் நகரத்தில் உள்ளது. 1826-இல் இக்கோயிலின் சிலபகுதிகள் அழிக்கப்பட்டது.  
சூரியக் கடவுளான இரா, சூரியப் படகில் ஏறி பாதாளத்தில் சுற்றி வருகையில் அதன் இருபுறங்களிலும் தோத் கடவுளும், அவரது மனைவியும், தேவதையுமான மாத் உடன் வருகின்றனர்.எகிப்தின் பிந்தைய காலத்தில் தோத்திற்கு கடவுளுக்கு இணையான மதிப்பு தரப்படவில்லை  
1400]]  
இரு சிங்கங்களை கையில் பிடித்தவாறு நிற்கும் உருளை முத்திரையில், எகிப்திய படவெழுத்துகளில் *கடவுள் தோத் எனக்கு ஒரு பாதுகாப்பு* எனக்குறிக்கப்பட்டுள்ளது, காலம், கிமு 6-5-ஆம் நூற்றாண்டு]]
# தோத்

## இதனையும் காண்க

- பண்டைய எகிப்தியக் கடவுள்கள்
# பான் குபானோ

**பான் குபானோ** என்பது கியூபர்களால் தயாரிக்கப்படும் ஒருவகை ரொட்டி ஆகும். அமைப்பில் பகெத்தை ஒட்டிய பான் குபானோ தயாரிப்பு விதத்தில் கொஞ்சம் மாறுபடுகிறது. அமெரிக்காவில் வாழும் கியூபர்களின் விருப்பமான உணவான கியூப சான்விச்சைத் தயாரிக்க இது உதவுகிறது.
# பான் குபானோ

## தயாரிப்பு

பாரம்பரியமாக தயாரிக்கப்படும் கியூப உரொட்டிகள் மூன்றடி நீளமும் செவ்வக வடிவமும் கொண்டவை. மொறுமொறுப்பான வெளிப்புறமும் மிருதுவான உட்புறமும் கொண்டவை இவ்வகை ரொட்டிகள்.  
கியூப ரொட்டியில் பன்றிக்கொழுப்பு அல்லது காய்கறிச் சாறு சேர்க்கப்படுவதனால் அது பிற ரொட்டிகளில் இருந்து மாறுபடுகிறது. பாரம்பரியமாகவே பதனப்பொருள் ஏதும் சேர்க்காமல் தயாரிக்கப்படுவதால், கியூப ரொட்டிகள் விரைவாகவே கெட்டுப் போவன. விரைவாக சாப்பிடாவிட்டால் வறண்டும் போவன.
# இந்திரா பூங்கா

**இந்திரா பூங்கா** (*Indira Park*) என்பது இந்தியாவின் தெலங்காணா மாநிலத்தின் ஐதராபாத்தின் மையத்திலுள்ள ஒரு பொது பசுமைப் பூங்காவாகும். 1975 செப்டம்பரில் இந்தப் பூங்காவிற்கு அப்போதைய இந்தியாவின் இந்தியக் குடியரசுத் தலைவராக இருந்த மறைந்து பக்ருதின் அலி அகமது அவர்களால் அடிக்கல் நாட்டப்பட்டது. இது 1978ஆம் ஆண்டில் மக்களுக்கு முழுமையான நிலப்பரப்புடன் திறக்கப்பட்டது. இந்தப் பூங்கா 76 ஏக்கர் (31 ஹெக்டேர்) பரப்பளவில் பரவியுள்ளது. இதனை ஐதராபாத் பெருநகர மேம்பாட்டு ஆணையம் நிர்வகிக்கிறது . இது உசேன் சாகர் ஏரியுடன் அமைந்துள்ள ஒரு குடியிருப்பு வட்டாரமான தோமல்குடாவில் அமைந்துள்ளது. இந்தப் பூங்காவில் விருது பெற்ற ஒரு பாறைத் தோட்டம் அமைந்துள்ளது. அதன் பெரிய அளவு மற்றும் நகர்ப்புறத்தின் நடுவில் ஒரு பெரிய ஏரி இருப்பதால், இந்திரா பூங்கா ஒரு நகர்ப்புறச் சோலையாகும் .
# இந்திரா பூங்கா

## வசதிகள்

2001ஆம் ஆண்டில், ஐதராபாத்தின் குடிமை அதிகாரிகள் பூங்காவிற்குள் ஒரு பாறைத் தோட்டம் ஒன்றை கட்ட திட்டமிட்டனர். தோட்டத்தைத் தவிர, 2 ஏக்கர் பரப்பளவில் பிற பொழுதுபோக்கு வசதிகள் அமைக்கவும் திட்டமிடப்பட்டது. மனிதனால் உருவாக்கப்படும் பாலைவனம், ஒரு படகு வசதிக்கு ஏதுவாக பூங்காவிற்குள் ஏரியை சுத்திகரித்தல் ஆகியவை மேற்கொள்ளத் திட்டமிடப்பட்டது. இந்த புதிய திட்டங்கள் பூங்காவை சுற்றுலா தலமாக உயர்த்த உதவியது. அப்போதைய உள்ளூர் சுங்க மற்றும் கலால் வரி ஆணையராக இருந்த சுப்ரதா பாசு, ஐதராபாத்திற்கு அருகிலுள்ள கலை மற்றும் கைவினைப்பொருட்கள் கிராமமான சில்பராமத்தில் இதேபோன்ற பாறைத் தோட்டம் அமைத்து வெற்றி பெற்றிருந்தார். 2002ஆம் ஆண்டில், ஒரு பாறைத் தோட்டத்தை உருவாக்கிய அனுபவத்துடன் இதை வடிவமைத்தார். தோட்டத்தை வடிவமைப்பதில் தனது திட்டத்தை விளக்கும் போது, அசையாச் சொத்து உருவாக்குநர்களிடமிருந்து இயற்கையான பாறைகள்கள் ஆபத்தில் உள்ளன என்று பாசு கூறினார். அவற்றைப் பாதுகாக்க மட்டுமே அவர் விரும்பினார். அதே ஆண்டில், உள்ளூர் அரசாங்கம் பாசுவின் பங்களிப்பை ஒரு விருதுடன் கௌரவித்தது.  
இந்த பூங்காவில் ஒரு பாதை உள்ளது ("சிலை பாதை" என அழைக்கப்படுகிறது) இது சுருக்கமான வார்ப்பிரும்பு சிலைகளை காட்சிப்படுத்துகிறது. இவற்றில் பல்வேறு மனித, விலங்கு மற்றும் சுருக்க வடிவங்கள் அடங்கும்.  
பூங்காவின் உட்புறங்களில் சந்தன மரங்கள் பரவியுள்ளன மற்ற பகுதிகளில் வளரும் மரங்களுடன் ஒப்பிடும்போது சந்தனம் அதன் தரத்தில் தாழ்ந்ததாக இருந்தாலும், அதன் பட்டை விறகாகவும், அழகுசாதனப் பொருட்களில் ஒரு மூலப்பொருளாகவும் பயன்படுத்தப்படுகிறது.  
இந்தப் பூங்காவில் ஒரு பெரிய ஏரி உள்ளது. இது உசேன் சாகர் ஏரியிலிருந்து வெளிவரும் நீரிணைக் கொண்டுள்ளது. பொழுதுபோக்குக்காக இந்த ஏரியில் படகுச் சவாரிகள் ஏற்பாடு செய்யப்பட்டுள்ளன.
# இந்திரா பூங்கா

## போராட்டங்களின் மையமாக

இந்த பூங்கா 2000ஆம் ஆண்டின் முற்பகுதியிலிருந்து சமூகத்தின் பல்வேறு பிரிவுகளின் கிளர்ச்சிகளின் மையமாக இருந்து வருகிறது. இந்த தர்ணாக்கள் காரணமாக, இந்த இடத்திற்கு "தர்ணாச்சௌக்" என்ற பெயரும் கிடைத்தது. தலித் உரிமைகள் குழுக்கள், ஆட்டோ ரிக்சா தொழிற்சங்கங்கள், மாணவர்கள் மற்றும் ஆசிரியர்கள், அரசியல் தலைவர்கள், மற்றும் பலர் இலக்குகளை அடைய பேரணிகள் அல்லது உள்ளிருப்பு ஏற்பாடுகள் செய்யப்பட்டுள்ளன. சராசரியாக, இதுபோன்ற மூன்று பேரணிகளுக்கு உள்ளூர் அதிகாரிகளால் அனுமதி வழங்கப்படுகிறது.  
இந்த பேரணிகளால், சாதாரண வாழ்க்கை பாதிக்கப்படுகிறது. இந்த பேரணிகளுக்காக மக்கள் கூடிவருவதால் ஏற்படும் போக்குவரத்து காரணமாக முக்கியமாக பள்ளி குழந்தைகள், கல்லூரி மாணவர்கள் மற்றும் மருத்துவ அவசரநிலைகள் பாதிக்கப்படுகின்றன. உள்ளூர் காவல்துறை பங்கேற்பாளர்களுக்காக ஒரு திட்டத்தை வடிவமைத்தாலும், அவர்களின் இயக்கத்தை கட்டுப்படுத்த இயலாமை போக்குவரத்து நெரிசலில் விளைகிறது. நகரின் முக்கிய வழித்தடங்களில் இதுபோன்ற பேரணிகளுக்கு தடை விதிக்கப்பட்ட போதிலும், உள்ளூர் காவல்துறை இதை செயல்படுத்துவதில் பயனற்றதாக இருந்தது.
# கச்சாப்பூரி

**கச்சாப்பூரி** என்பது பாலாடைக்கட்டியால் நிரப்பப்பட்டு தயாரிக்கப்படும் ஜார்ஜியாவின் பாரம்பரிய ரொட்டிவகை ஆகும். பல்வேறு வடிவங்களில் தயாரிக்கப்படும் இவ்வகை ரொட்டி பெரும்பாலும் பாலாடைக்கட்டி மற்றும் முட்டையினால் நிரப்பப்பட்டு சுடப்படுகிறது.
# கச்சாப்பூரி

## வகைகள்

கச்சாப்பூரிகள் வெவ்வேறு வடிவங்களில் தயாரிக்கப்படுகின்றன.  
- **இமெரட்டியன் கச்சாப்பூரி (இமெருலி)** மிகவும் பிரபலமானது. இதுவே அடிப்படையான கச்சாப்பூரி ஆகும். இமெரட்டியன் என்கிற இடத்தில் தோன்றியதால் இது எவ்வாறு அழைக்கப்படுகிறது.
- **அட்ஜாரிய கச்சாப்பூரி** கப்பல் வடிவத்தில் இருக்கிறது. இவற்றை ஜார்ஜிய மாலுமிகள் அறிமுகப்படுத்தியதாக கூறப்படுகிறது.
- **மெக்ரேலிய கச்சாப்பூரி**யில் மிகுதியான பாலாடைக்கட்டி சேர்க்கப்படுகிறது.
- **குரியன் கச்சாப்பூரி** வேகவைத்த முட்டைகளால் நிரப்பப்பட்டு பரிமாறப்படுகிறது.
- **ஒசேட்டியன்** அல்லது **கபிஃஸ்கினி** கச்சாப்பூரி உருளைக்கிழங்கும் முட்டையும் கொண்டு நிரப்பப்படுகிறது.
# ஆந்தரகோசெரசு

**ஆந்தரகோசெரசு** (*Anthracoceros*) என்பது புசெரோடிடே குடும்பத்தில் உள்ள இருவாட்சிப் பறவைகளின் பேரினமாகும்.  
இந்த பேரினத்தை ஜெர்மன் இயற்கை ஆர்வலர் லுட்விக் ரீச்சன்பாக் 1849ஆம் ஆண்டு அறிமுகப்படுத்தினார். இந்த மாதிரி இனம் பின்னர் மலபார் வெள்ளை கறுப்பு இருவாச்சி (*ஆந்தரகோசெரசு கொரோனாட்டசு*) என அழைக்கப்பட்டது. இதன் பெயரானது பண்டைய கிரேக்கத்தில் "நிலக்கரி கருப்பு" எனப்பொருள் படும் ανθραξ *anthrax*, ανθρακος *anthrakos* சொல்லிலிருந்தும் ”கொம்பு” எனப் பொருள்படும் κερας *keras*, κερως *kerōs* வார்த்தையிலிருந்து தோன்றியது. 2013ல் மூலக்கூறு வகைப்பாட்டியல் ஆய்வின் அறிக்கையின்படி *ஆந்தரகோசெரசு* பேரினம் மூன்று சாம்பல் இருவாச்சி சிற்றினமுடைய *ஒசையோசெரசு* பேரினத்தின் சகோதர பேரினமாக அறியப்பட்டது.  
இந்த பேரினத்தில் ஐந்து சிற்றினங்கள் உள்ளன:
| *ஆந்தரகோசெரசு கொரோனாட்டசு* | மலபார் கறுப்பு வெள்ளை இருவாச்சி | இந்தியா, இலங்கை |
| --- | --- | --- |
| *ஆந்தரகோசெரசு அல்பிரோசுடிரிசு* | ஓரியண்டல் பைட் இருவாச்சி | வங்கதேசம், பூட்டான், புரூணை, கம்போடியா, சீனா (குவாங்ஷி, யுன்னான் மற்றும் திபெத்), கிழக்கு மற்றும் வட இந்தியா, இந்தோனேசியா, லாவோஸ், மலேசியா, மியான்மர், நேபாளம், சிங்கப்பூர், தாய்லாந்து, வியட்நாம் |
| *ஆந்தரகோசெரசு மலாயானசு* | கருப்பு இருவாய்ச்சி | புரூணை, தாருஸ்ஸலாம், இந்தோனேசியா, மலேசியா, சிங்கப்பூர், தாய்லாந்து |
| *ஆந்தரகோசெரசு மார்ச்சே* | பலவன் இருவாச்சி | பலவன் தீவு |
| *ஆந்தரகோசெரசு மொன்டானி* | சுலு இருவாய்ச்சி | பிலிப்பைன்ஸ் |
# டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ்

**டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ்** என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது டாக்டர் ஸ்ட்ரேஞ்ச் என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2017 ஆம் ஆண்டு வெளியான டாக்டர் ஸ்ட்ரேஞ்ச் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இருபத்தி எட்டாவது திரைப்படமும் ஆகும்.  
இந்த திரைப்படத்தை சாம் ரைமி என்பவர் இயக்க, ஜேட் பார்ட்லெட் மற்றும் மைக்கேல் வால்ட்ரான் ஆகியோர் திரைக்கதை எழுதியுள்ளார்கள். கேவின் பிகே தயாரிக்கும் இந்த படத்தில் பெனடிக்ட் கம்பர்பேட்ச், எலிசபெத் ஓல்சென், பெனடிக்ட் வோங், ரேச்சல் மெக்காடம்ஸ், சிவெட்டல் எஜியோஃபர் மற்றும் ஸோகிட்ல் கோம்ஸ் போன்ற பலர் நடித்துள்ளார்கள்.  
டாக்டர் ஸ்ட்ரேஞ்ச் என்ற படத்தின் இயக்குநரும் இணை எழுத்தாளருமான இசுகாட் டெரிக்சன் அக்டோபர் 2016 க்குள் இந்த திரைப்படத்தின் அடுத்த தொடர்ச்சியை இயக்க திட்டம் கொண்டிருந்தார். 2018 ஆம் ஆண்டு இவர் இப்படத்தின் இயக்குநராக ஒப்பந்தம் செய்யப்பட்டு கையெழுத்திட்டார். இப்படத்தின் தலைப்பு ஜூலை 2019 இல் அறிவிக்கப்பட்டது, அதே நேரத்தில் இப்படத்தில் நடிகை எலிசபெத் ஓல்சென் என்பவர் நடிப்பார் என்றும் மற்றும் அக்டோபர் மாதம் படத்தை எழுத ஜேட் பார்ட்லெட் பணியமர்த்தப்பட்டார். பல வேறுபாடுகள் காரணமாக இசுகாட் டெரிக்சன் 2020 ஜனவரியில் இயக்குநர் பதவியில் இருந்து விலகினார். அடுத்த மாதம், மைக்கேல் வால்ட்ரான் இந்தத் திட்டத்தில் சேர்ந்தார், சாம் ரைமி
ஏப்ரல் 2020 க்குள் இயக்குநராகப் பொறுப்பேற்றார். 2020 நவம்பரில் இலண்டனில் படப்பிடிப்பு தொடங்கியது, ஆனால் கோவிட்-19 பெருந்தொற்று காரணத்தால் 2021 ஜனவரியில் நிறுத்தப்பட்டது. மார்ச் 2021 க்குள் உற்பத்தி மீண்டும் தொடங்கி ஏப்ரல் நடுப்பகுதியில் சோமர்செட்டில் முடிந்தது.  
இந்த திரைப்படம் மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக மே 2, 2022 அன்று டால்பி திரையரங்கத்தில் திரையிடப்பட்டது மற்றும் மே 6, 2022அமெரிக்காவில் வெளியானது. இது உலகளவில் $954 மில்லியன் வசூல் செய்து 2022 இல் இரண்டாவது அதிக வசூல் செய்த படமாக அமைந்தது.
# தி மார்வெல்ஸ்

**தி மார்வெல்ஸ்** என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை கதாபாத்திரமான கேப்டன் மார்வெல் / கரோல் டான்வர்ஸ் போன்ற கற்பனை கதாபாத்திரங்களை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2019 ஆம் ஆண்டு வெளியான கேப்டன் மார்வெல் என்ற திரைப்படத்தின் தொடர்ச்சியாகவும் மற்றும் 2021 ஆம் ஆண்டு வெளியான மிஸ். மார்வெல் என்ற டிஸ்னி+ தொடரின் தொடர்ச்சியாகவும் மார்வல் திரைப் பிரபஞ்சத்தின் முப்பத்தி மூன்றாவது திரைப்படமும் ஆகும்.  
இந்த திரைப்படத்தை நியா டகோஸ்டா என்பவர் இயக்க, கேவின் பிகே தயாரிப்பில் பிரி லார்சன், தியோனா பாரிஸ் மற்றும் இமான் வேலனி போன்ற பலர் நடித்துள்ளார்கள்.  
மார்வெல் ஸ்டுடியோஸ் ஜூலை 2019 இல் கேப்டன் மார்வெலின் இரண்டாம் பாகத்தை உருவாக்கும் திட்டத்தை உறுதிப்படுத்தியது, மேலும் 2020 ஜனவரியில் மெக்டோனல் திரைக்கதையாளராக இணைந்தார், பிரி லார்சன் மீண்டும் இதில் நடிப்பார் எனவும் அறிவிக்கப்பட்டது. ஆகஸ்டில் நியா டகோஸ்டா பணியமர்த்தப்பட்டார், நடிகைகளான இமான் வேலனி மற்றும் தியோனா பாரிஸ் டிசம்பரில் ஒப்பந்தம் செய்யப்பட்டனர். இரண்டாவது கட்ட படப்பிடிப்பு 2021 ஏப்ரல் நடுப்பகுதியில் நியூ செர்சியில் தொடங்கியது, இப்படத்தின் தலைப்பு மே மாத தொடக்கத்தில் வெளியிடப்பட்டது. முதன்மை புகைப்படம் எடுத்தல் 2021 மே மாத இறுதியில் இலண்டன், லாஸ் ஏஞ்சல்ஸ், நியூ செர்சி மற்றும் பக்கிங்ஹாம்ஷையரில் உள்ள பைன்வுட் வளாகத்தில் தொடங்கும் என்று எதிர்பார்க்கப்படுகிறது.  
தி மார்வெல்ஸ் என்ற படம் நவம்பர் 7, 2023 அன்று லாஸ் வேகாஸில் திரையிடப்பட்டது, மேலும் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக நவம்பர் 10 அன்று அமெரிக்காவில் வெளியிடப்பட்டது. இது விமர்சகர்களிடமிருந்து கலவையான விமர்சனங்களைப் பெற்றது, ஆனால் அதன் கதைக்களம் பற்றி எதிர்மறையான விமர்சனம் பெற்று, உலகளவில் $198 மில்லியன் வசூலித்து வசூல் ரீதியாக தோல்வியுற்றது.
# நாகர் நகரம்

**நாகர்** (*Naggar*) இந்தியாவின் இமாச்சலப் பிரதேச மாநிலத்திலுள்ள குல்லு மாவட்டத்தில் அமைந்திருக்கும் ஒரு பழங்கால நகரமாகும். பியாசு ஆற்றின் இடது கரையில் கடல் மட்டத்திலிருந்து 1800 மீட்டர் உயரத்தில் இந்நகரம் உள்ளது. ஒரு காலத்தில் குல்லு இராச்சியத்தின் தலைநகராக நாகர் நகரம் இருந்தது.
# நாகர் நகரம்

## புவியியல்

மாவட்டத்தின் தலைநகரமான குல்லு நகரத்திற்கு வடக்கில் 22 கிலோமீட்டர் (14 மைல்) தொலைவிலும், மாநிலத்தின் தலைநகரமான சிம்லாவுக்கு வடக்கில் 230 கிலோமீட்டர் (140 மைல்) தொலைவிலும் நாகர் நகரம் அமைந்துள்ளது.  
தெற்கில் குல்லு தாலுக்காவும், கிழக்கில் இசுபிட்டி தாலுக்காவும், வடக்கில் உலாகுல் தாலுக்காவும் நாகர் நகரின் எல்லைகளாக உள்ளன. மணாலி, கீலாங்கு, மண்டி, சுந்தர்நகர் அமிர்பூர் போன்ற நகரங்கள் நாகர் நகருக்கு அருகில் அமைந்துள்ள பிற நகரங்களாகும்.
# நாகர் நகரம்

## தட்பவெப்பம்

நாகர் நகரில் மிதமான காலநிலை நிலவுகிறது. குளிர்காலத்தில், கோடையை விட மழைப்பொழிவு மிகவும் குறைவாகும். சராசரி வெப்பநிலை 16.6. செல்சியசாகவும் ஓர் ஆண்டின் சராசரி மழையளவு 1,730 மி.மீ ஆகவும் இங்கு பதிவாகிறது.
# நாகர் நகரம்

## வரலாறு

சுமார் 1400 ஆண்டுகளாக நாகர் நகரம் முந்தைய குல்லு அரசர்களின் தலைநகராக இருந்தது. அரசர் விசூத் பால் இந்நகரத்தை தலைநகரமாக்கியது முதல் அரசர் ஜகத் சிங் தலைநகரத்தை குல்லுவுக்கு (சுல்தான்பூர்) மாற்றும் வரை மாநில தலைமையகமாக நாகர் இருந்தது.  
பல நூற்றாண்டுகளாக மன்னர்களின் அதிகாரப்பூர்வ இருப்பிடமாக விளங்கிய நாகர் கோட்டை 500 ஆண்டுகளுக்கு முன்பு அரசர் சித் சிங்கால் கட்டப்பட்டது. இராணா போன்சலின் கைவிடப்பட்ட அரண்மனையிலிருந்த (கர்தாக்) கற்களைப் பயன்படுத்தி இவர் கோட்டையைக் கட்டினார் என்று மரபுவழிக் கதை ஒன்று கூறுகிறது. பியாசு ஆற்றின் இடது மற்றும் வலது கரைகளை இணைக்கும் விதமாக ஒரு மனித சங்கிலியை உருவாக்கி கற்களை கைமுறையாக மாற்றி கொண்டு வருமாறு தொழிலாளர்களுக்கு இவர் உத்தரவிட்டார் என்றும் கூறப்படுகிறது. 1905 ஆம் ஆண்டு ஏற்பட்ட பூகம்பத்தில் பள்ளத்தாக்கிலும் அருகிலுள்ள நகரமான ஜாவாவிலும் பெரும்பாலான வீடுகள் முற்றிலுமாக பாழடைந்த நிலையில் இந்த கோட்டை மட்டும் தப்பிப்பிழைத்துள்ளது. கோட்டையின் பூகம்பத்தைத் தாங்கும் வகையிலான நுட்பங்களைப் பயன்படுத்தியிருப்பது பேரழிவு நிகழ்ந்தபோதிலும் கோட்டையை தக்கவைக்க உதவியதாக கருதப்படுகிறது.  
1978 ஆம் ஆண்டில் இக்கோட்டையை இமாச்சல பிரதேச சுற்றுலா மேம்பாட்டுக் கழகம் கையகப்படுத்தி அப்போது முதல் ஒரு பாரம்பரிய தங்கும் விடுதியாக பராமரித்து இயக்கி வருகிறது.
உருசிய நாட்டின் ஓவியரும் ஆய்வாளருமான நிக்கோலசு உரோரிச் இருபதாம் நூற்றாண்டின் ஆரம்பத்தில் நாகர் நகரில் குடியேறினார். இவருடைய இரண்டு மாடி வீடான உரோரிச்சு தோட்டம் இப்போது அவரது பிரபலமான ஓவியங்களின் தொகுப்பைக் கொண்ட நகரத்தின் ஓர் அருங்காட்சியகமாக மக்களின் கவனத்தை ஈர்த்து வருகிறது.
# நாகர் நகரம்

## போக்குவரத்து

புது தில்லியிலிருந்து 589 கிலோமீட்டர் தொலைவிலும், சிம்லா நகரிலிருந்து 246 கிலோமீட்டர் தொலைவிலும், பிரதான குல்லு நகரிலிருந்து 26 கிலோமீட்டர் தொலைவிலும், மணாலியிலிருந்து 22 கிலோமீட்டர் தொலைவிலும் நாகர் நகரம் உள்ளது.
# நாகர் நகரம்

## போக்குவரத்து

### விமானம்

குல்லுவிலுள்ள புந்தார் விமான நிலையம் நாகர் நகருக்கு அருகிலுள்ள விமான நிலையமாகும் இது நாகர் நகரிலிருந்து 40..2 கி.மீ. (25 மைல்) தொலைவில் உள்ள புந்தார் நகரில் அமைந்துள்ளது. இந்த விமான நிலையம் குல்லுவுக்கு தெற்கே 10 கி.மீ. (6 மைல்) தொலைவிலும், மணாலிக்கு தெற்கே 50 கி.மீ. (31 மைல்) தொலைவிலும் தேசிய நெடுஞ்சாலை எண் 21 இல் அமைந்துள்ளது. குலு-மணாலி விமான நிலையம் என்ற பெயராலும் இவ்விமான நிலையம் அழைக்கப்படுகிறது. புந்தார் விமான நிலையத்தின் ஓடுபாதை ஒரு கிலோமீட்டருக்கும் அதிகமான நீளம் கொண்ட ஓடுபாதையாகும். ஏர் இந்தியா நிறுவனம் புதுதில்லியில் இருந்து விமானங்களை தொடர்ச்சியாக இந்நிலையத்திற்கு இயக்கிவருகிறது.
# நாகர் நகரம்

## போக்குவரத்து

### தொடருந்து

அருகிலுள்ள குறுகிய பாதை தொடருந்து நிலையம் ஜோகிந்தர் நகர் நிலையமாகும். பதான்கோட் சந்திப்பு வழியாக இந்த இரயில் நிலையத்திற்கு செல்லலாம். மேலும் அங்கிருந்து ஒரு வாடகை வாகனத்தில் நாகர் நகரம் செல்லலாம்.
# நாகர் நகரம்

## போக்குவரத்து

### சாலை

இமாச்சலப் பிரதேச போக்குவரத்துக் கழகம் இயக்கும் பேருந்துகள் வழியாக நாகரை எளிதில் அணுக முடியும். இந்த பேருந்துகள் மணாலியில் இருந்து காக்னல் வழியாக நாகருக்குச் செல்கின்றன. தேசிய நெடுஞ்சாலை எண் 3 வழியாக நாகர் செல்லும் சாலை மனாலியிலிருந்து 22 கி.மீ. தொலைவும் (13.6 மைல்), காக்னலிலிருந்து 21 கி.மீ. (13 மைல்) தொலைவும் கொண்டுள்ளது.
# நாகர் நகரம்

## முக்கிய சுற்றுலா இடங்கள்

1. நிக்கோலசு உரோரிச்சு கலைக் கூடம்
1. கௌரிசங்கர் கோயில்
1. திரிபுரசுந்தரி கோயில்
1. வாசுகி நாக் கோயில்
1. நாகர் கோட்டை
1. கிருட்டிணர் கோயில்
# நாகர் கோட்டை

**நாகர் கோட்டை** (*Naggar Castle*) என்பது ஒரு இடைக்காலத்தில் கட்டப்பட்ட கோட்டை ஆகும். இது இந்தியாவின் இமாச்சலப் பிரதேசத்தின் குலுவில் அமைந்துள்ளது. கி.பி 1460இல் குலுவின் இராஜா சித் சிங் என்பவரால் கட்டப்பட்டது. இது 1978 முதல் இமாச்சலப் பிரதேச சுற்றுலா மேம்பாட்டுக் கழகத்தின் (ஹெச்.டி.டி.டி.சி) பாரம்பரிய உணவகமாகs செயல்படுகிறது.
# நாகர் கோட்டை

## வரலாறு

பல நூற்றாண்டுகளாக இக்கோட்டை மன்னர்களின் உத்தியோக பூர்வ இடமாக இருந்தது. ஒரு புராணத்தின் படி, ராஜா சித் சிங், ராணா போன்சலினால் கைவிடப்பட்ட கர்தாக் அரண்மனையின் கற்களைப் பயன்படுத்தி கோட்டையைக் கட்டினார். கற்களைக் கைமுறையாக மாற்றுவதற்காக பியாஸ் ஆற்றின் இடது மற்றும் வலது கரைகளை இணைக்க ஒரு மனிதச் சங்கிலியை உருவாக்கினார். 1905 பூகம்பத்தில் இந்த கோட்டை தப்பித்தது. பள்ளத்தாக்கிலும், அருகிலுள்ள நகரமான ஜாவாவிலும் உள்ள பெரும்பாலான வீடுகள் முற்றிலுமாக பாழடைந்த நிலையில், கோட்டையில் பூகம்பத்தைத் தடுக்கும் நுட்பங்களைப் பயன்படுத்தியிருந்ததால் பேரழிவிலிருந்து தப்பியது.
# ஓசிசெரோசு

**ஓசிசெரோசு** (*Ocyceros*) என்ற பேரினம் புசேரோடிடே குடும்பத்தினைச் சார்ந்த இருவாச்சி பறவைகளுடையப் பேரினமாகும். இதனை 1873ஆம் ஆண்டில் ஆலன் ஆக்டவியன் ஹியூம் தோற்றுவித்தார். இது பேரினத்தின்கீழ் உள்ள சிற்றினங்கள் இந்தியத் துணைக் கண்டத்தில் மட்டுமே பரவிக் காணப்படுகின்றன.
| *ஓசிசெரோசு கிரிசெசசு* | மலபார் சாம்பல் இருவாச்சி | மேற்குத் தொடர்ச்சி மலைகள், தென்னிந்தியாவின் தொடர்புடைய மலைகள். |
| --- | --- | --- |
| *ஓசிசெரோசு ஜின்கேலென்சிசு* | இலங்கை சாம்பல் இருவாச்சி | இலங்கை |
| *ஓசிசெரோசு பைரொசிடிரசு* | இந்திய சாம்பல் இருவாச்சி | இந்தியா |
# குரோ

**குரோ** அல்லது **கெரோ** (மலாய்: *Kroh*; *Keroh*) என்பது மலேசியாவின் பேராக் மாநிலத்தில், உலு பேராக் மாவட்டத்தில் உள்ள ஒரு நகரம். இப்போது பெங்காலான் உலு *(Pengkalan Hulu)* என்று அழைக்கப் படுகிறது.  
இந்த நகரத்திற்கு கிழக்கே கிரிக்; கோலாகங்சார் நகரங்கள்; வட மேற்கே பாலிங்; பெத்தோங் நகரங்கள் உள்ளன.  
இந்த நகரம் தாய்லாந்து எல்லையில் அமைந்து உள்ள நகரம். அந்த வகையில் தாய்லாந்தின் யாலா மாநிலத்தில் உள்ள பெத்தோங் நகரம் 7 கி.மீ. அருகாமையில் உள்ளது. இங்கு மலாய்க்காரர்கள், சீனர்கள்; இந்தியர்கள் என மூவினத்தவருடன் தாய்லாந்து மக்களும் வாழ்கிறார்கள்.
# குரோ

## வரலாறு

குரோவின் வரலாறு கெடா மாநிலத்தின் கிழக்கு எல்லையில் அமைந்து இருந்த ரேமான் சிற்றரசின் (*Kingdom of Reman*) காலத்தில் தொடங்கியது. ரேமான் சிற்றரசின் ஆட்சிக் காலம் 1810 – 1902.  
அந்தக் காலக் கட்டத்தில் ரேமான் சிற்றரசு, தாய்லாந்து பட்டாணி மாநிலத்தின் ஒரு பகுதியாக இருந்தது. தாய்லாந்து நாட்டின் ஆளுமை. இதே இந்தக் குரோவில் பிரித்தானியர்களுக்கும்; சயாமியர்களுக்கும்; பேராக் மாநில ஆட்சியாளர்களுக்கும் இடையே பல ஒப்பந்தங்கள் கையெழுத்தாகி உள்ளன.
# குரோ

## வரலாறு

### கிளியான் இந்தான் படையெடுப்பு

1890-ஆம் ஆண்டுகளில் பேராக் மாநில ஆட்சியாளர்களுடன் ரேமான் சிற்றரசு தொடர்ச்சியான மோதல்களை மேற்கொண்டு வந்தது. ரேமான் மன்னர், பேராக் மாநிலத்தில் இருந்த கிளியான் இந்தான் மீது படையெடுத்தார். அந்தப் பகுதியில் இருந்த ஈயச் சுரங்கங்களைக் கைப்பற்றினார்.  
ஒரு கட்டத்தில் சயாமியக் கண்காணிப்பில் இருந்து விடுபட்டு தன்னாட்சி பெறுவதற்கான முயற்சிகளை ரேமான் சிற்றரசு மேற்கொண்டது. இதனால் சயாமிய அரசாங்கம் சினம் அடைந்தது.
# குரோ

## வரலாறு

### ஆங்கிலோ - சயாமிய உடன்படிக்கை

1902-ஆம் ஆண்டில், ரேமான் அரசின் முடியாட்சியை அழிக்க சயாமிய அரசாங்கம் முடிவு கட்டியது. பயங்கரமான போர் நடந்தது. அந்தப் போரில் ரேமான் சிற்றரசை ஆட்சி செய்த இளவரசர் துவான் லேபே (Tuan Lebeh) கைது செய்யப் பட்டார். 20 ஆண்டுகள் பாங்காக் நகருக்கு அருகில் இருந்த சிங்கோராவில் சிறை வைக்கப் பட்டார்.  
1909-ஆம் ஆண்டில் ஆங்கிலோ - சயாமிய உடன்படிக்கை. அதன் பிறகு 1909 சூலை 16-ஆம் தேதி உலு பேராக் மாவட்டத்தின் வடக்கு பகுதி, குரோ நிலப்பகுதி மலாயா கூட்டாட்சியுடன் அதிகாரப்பூர்வமாக இணைக்கப் பட்டது.
# கோரிசோசெரசு

***கோரிசோசெரசு*** (*Horizocerus*) என்பது இருவாச்சி குடும்பத்தில் (புசெரோடிடே) உள்ள பேரினமாகும். இப்பேரினத்தில் உள்ள இருவாச்சிப் பறவைகள் ஆப்பிரிக்காவைப் பூர்வீகமாகக் கொண்டது.
# கோரிசோசெரசு

## சிற்றினங்கள்

| *கோரிசோசெரசு ஹார்ட்லாபி* | கருப்பு குள்ள இருவாச்சி | அங்கோலா, கேமரூன், மத்திய ஆபிரிக்க குடியரசு, காங்கோ குடியரசு, காங்கோ ஜனநாயக குடியரசு, ஐவரி கோஸ்ட், எக்குவடோரியல் கினியா, காபோன், கானா, கினியா, லைபீரியா, நைஜீரியா, சியரா லியோன், தெற்கு சூடான், டோகோ. உகாண்டா. |
| --- | --- | --- |
| *கோரிசோசெரசு அல்போக்ரிஸ்டேடசு* | வெள்ளை-முகடு இருவாச்சி | மத்திய ஆப்பிரிக்கா, மேற்கு ஆபிரிக்கா. |
# வார்ப்புரு:Infobox intangible heritage

</includeonly>
| subheaderclass = category
| subheader = <includeonly><div>**ஐக்கிய நாடுகள் கல்வி, அறிவியல், பண்பாட்டு நிறுவனத்தின் புலனப்படாத பண்பாட்டு மரபுவளச் சின்னம் **</div></includeonly>  
| imagestyle = -top: #aaa solid; padding-top:0.4em;
| image = }
| caption = | }}<hr> }}
| abovestyle = background: #eee; font-size: 125%;
| headerstyle = background:#eee; font-size:110%;
| label1 = நாடு
| data1 =
| label2 = களம்
| class2 = category
| data2 = }
| label3 = வகை
| class3 = category
| data3 = }
| label4 = மேற்கோள்
| data4 =
| label5 = இடம்
| class5 = label
| data5 =
| label6 = புவியியல் ஆட்கூறுகள்
| data6 = }
| header7 =
| label8 = கல்வெட்டு
| data8 = }
| label9 = நீட்சி
| data9 = }
| label10 = பட்டியல்
| data10 = }
| below =
| belowstyle = line-height:150%; padding-top:0.8em; -top: #aaa solid; text-align:;
}}<noinclude>  
</noinclude>
# லாவாஷ்

**லாவாஷ்** (*lavash*; , , — *lavâš*, , ; ) என்பது ஆர்மேனியா அசர்பைஜான், ஈரான் மற்றும் துருக்கி ஆகிய நாடுகளில் உண்ணப்படும் ஒரு மெல்லிய வகையிலான தட்டை ரொட்டி ஆகும். இது தந்தூரில் சுடப்படுகிறது.
# லாவாஷ்

## தயாரிப்பு

மாவு, நீர், நொதியம், உப்பு மற்றும் சர்க்கரையால் லாவாஷ் தயாரிக்கப்படுகிறது. சிலமுறைகளில் எள்விதைகள் சுடுவதற்கு முன் தூவப்படுகின்றன. பாரம்பரியமாகவே **தந்தூர்** என்று அழைக்கப்படும் கூம்பு வடிவிலான களிமண் அடுப்பில் லாவாஷ் சுடப்படுகிறது. ஆனால் தற்போதெல்லாம் தோசைக்கல் போன்ற அமைப்பிலேயே சுட்டு விடுகிறார்கள்.
# லாவாஷ்

## பாரம்பரியம்

அசர்பைஜானில் உள்ள **சபிராபாத்** மாவட்டத்தில் திருமணமான கையோடு மணப்பெண் தன் புது வீட்டில் காலடி எடுத்து வைக்கும் முன்னர், அப்பெண்ணின் மாமியார் லாவாஷை அவரின் தோள்களில் வைத்து, "வளம்மிகு வீட்டிற்கு உம்மை வரவேற்கிறேன். உன் காலடிகள் இவ்வீட்டிற்கு நற்பேறு உண்டாகட்டும்" என்று கூறி வரவேற்கும் வழக்கம் உள்ளது.
# பூண்டு உரொட்டி

**பூண்டு ரொட்டி** என்பது பூண்டைத் தூவி அல்லது அதன் சாற்றை ஊற்றி, வெண்ணெய் அல்லது ஆலிவ் எண்ணெய் இட்டு தயாரிக்கப்படும் ஒருவகை பகெத்தாகும். ஆர்கனோ மற்றும் இனப்பூண்டும் பயன்படலாம். சுடப்பட்டோ பொறிக்கப்பட்டோ வறுக்கப்பட்டோ இது பரிமாறப்படுகிறது.
# பூண்டு உரொட்டி

## தயாரிப்பு

அரைவேக்காடாய் சுடப்பட்ட பகெத்தை பிரித்து அதில் துருவிய, மசக்கிய அல்லது பொடிப்பட்ட பூண்டைச் சேர்த்து ஆலிவ் எண்ணெய் அல்லது வெண்ணெய் விட்டு மூடி, சுடப்பட்டோ பொறிக்கப்பட்டோ வறுக்கப்பட்டோ பூண்டு ரொட்டி பரிமாறப்படுகிறது. பூண்டு பீட்சா உள்ளிட்ட உணவுகளுக்கும் இது அடிப்படையாக உள்ளது. உலகின் பல்வேறு நாடுகளில் தயாாரிக்கப்படும் பூண்டு ரொட்டி இத்தாலியில் தோன்றியதாகக் கருதப்படுகிறது.
# சசிகுமார் (நடிகர்)

**சசிகுமார்** (இயற்பெயர்: தட்சிணாமூர்த்தி இராதாகிருஷ்ணன் விஜயகுமார்; 8 திசம்பர் 1944 – 24 ஆகத்து 1974) தமிழ்த் திரைப்பட நடிகரும், இந்திய விமானப் படை அதிகாரியும் ஆவார்.
# சசிகுமார் (நடிகர்)

## வாழ்க்கைக் குறிப்பு

சசிகுமார் 1944 டிசம்பர் 8 இல் தமிழ்நாடு, கும்பகோணத்தில் ராதாகிருஷ்ணன் – சாவித்திரி ஆகியோருக்குப் பிறந்தார். இவரது இயற்பெயர் விஜய்குமார். பட்டப்படிப்பை முடித்துவிட்டு, இராணுவத்தில் சேர்ந்த இவர், எல்லைப் பகுதிகளில் இந்திய விமானப்படையில் கேப்டனாகப் பணியாற்றியவர். இவரது தந்தை ஓர் இந்தி, தமிழ்ப் பண்டிதர். பெரியாரின் தீவிர ஆதரவாளர். இதனால் தன் மகனுக்கு வெற்றி செல்வன் என்றும் பெயரிட்டு அழைத்தார். திரைப்படங்களில் சசிகுமார் என்ற பெயரில் அழைக்கப்பட்டார். சசிகுமாரின் தந்தை வழி பாட்டனார் தட்சிணாமூர்த்தி கும்பகோணத்தில் பிரபலமான வழக்கறிஞராக இருந்தவர். பாட்டி கோகிலவாணி ஓர் இசைக்கலைஞர் மற்றும் ஆன்மீக சொற்பொழிவாளர் ஆவார்கள்.
# சசிகுமார் (நடிகர்)

## இராணுவத்தில் இணைவு

திருச்சி தேசியக் கல்லூரியில் வேதியியல் படித்தார். 3-ம் ஆண்டு படிக்கும்போதே இராணுவத்தில் சேர்ந்து இரண்டாவது லெப்டினென்ட் ஆக பதவி ஏற்றார். பட்டப் படிப்பு முடிந்ததும், லெப்டினன்ட் ஆகப் பதவி உயர்வு பெற்று பாட்டியாலா சென்றார். இந்திய சீனப் போரின்போது பட்டன் தாங்கிப் பிரிவின் தலைமைப் பொறுப்பு ஏற்று, போரில் தாங்கிகளைப் பயன்படுத்தாமல் போர்வீரர்களைக் கொண்டே விரட்டி அடித்ததற்கு குடியரசுத் தலைவரின் வீரப்பதக்கம் பெற்றார். பின்னர் இராணுவப் பணியிலிருந்து விடுபட்டு சென்னை திரும்பி சசிகலா என்பவரை மணந்து கலைத்துறையில் சேர்ந்தார். மனைவியைத் தீயில் இருந்து காப்பாற்ற சசிகுமார் முயன்ற போது அவர் மீதும் தீ பரவியது. இருவரும் இராயப்பேட்டை மருத்துவமனைக்குக் கொண்டு செல்லப்பட்டனர். ஆனாலும் சிகிச்சை பலனின்றி இருவரும் 1974 ஆகத்து 24 இல் உயிரிழந்தனர்.  
சசிகுமாரின் இரு பிள்ளைகளும் தென்னிந்தியத் திரைப்பட நடிகர் சங்கத்தின் ஆதரவில், அவர்களின் பாட்டியின் பொறுப்பில் வளர்க்கப்பட்டனர். மகன் விஜயசாரதி தொலைக்காட்சி நிகழ்ச்சித் தொகுப்பாளராகப் பணியாற்றுகிறார். மர்மதேசம் போன்ற பல தமிழ் தொலைக்காட்சி நாடகங்களிலும், ஒரு சில திரைப்படங்களிலும் நடித்துள்ளார்.
# சசிகுமார் (நடிகர்)

## சசிகுமார் நடித்த திரைப்படங்கள்

**சசிகுமார் நடித்த திரைப்படங்கள்**  
| ஆண்டு | படம் | பாத்திரம் |  |
| --- | --- | --- | --- |
| 1970 | திருமலை தென்குமரி | மோகன் |  |
| 1971 | புன்னகை |  |  |
| 1971 | வீட்டுக்கு ஒரு பிள்ளை | கலைமணி |  |
| 1972 | அகத்தியர் | ஜெயேந்திரன் |  |
| 1972 | அவள் |  |  |
| 1972 | காசேதான் கடவுளடா |  |  |
| 1972 | ராணி யார் குழந்தை | ஜேம்சு |  |
| 1972 | தாய்க்கு ஒரு பிள்ளை |  |  |
| 1973 | அரங்கேற்றம் |  |  |
| 1973 | பாரத விலாஸ் | அமீர் |  |
| 1973 | தெய்வாம்சம் |  |  |
| 1973 | ராஜபார்ட் ரங்கதுரை | ராமு |  |
| 1973 | சூரியகாந்தி | சுந்தர் |  |
| 1974 | பந்தாட்டம் |  |  |
| 1974 | பணத்துக்காக | இன்ஸ்பெக்டர் சுந்தர் |  |
| 1974 | பருவகாலம் | ஜம்பு |  |
| 1974 | ரோஷக்காரி |  |  |
| 1974 | சமர்ப்பணம் |  |  |
| 1974 | சிசுபாலன் |  |  |
| 1974 | திருடி |  |  |
| 1974 | உங்கள் விருப்பம் |  |  |
| 1974 | வெள்ளிக்கிழமை விரதம் | சுரேஷ் |  |
| 1974 | மலைநாட்டு மங்கை |  |  |
| 1975 | மனிதனும் தெய்வமாகலாம் | கண்ணன் |  |
| 1976 | என்னைப்போல் ஒருவன் | உஷாவின் அண்ணன் | } |
# சசிகுமார்

**சசிகுமார்** என்ற பெயரில் உள்ள கட்டுரைகள்:  
- சசிகுமார் (நடிகர்), 1974 இல் இறந்த தமிழ்த் திரைப்பட நடிகர்
- சசிகுமார் (இயக்குநர்), இயக்குநர், நடிகர், தயாரிப்பாளர்
- சசிகுமார் (ஊடகவியலாளர்), மலையாள ஊடகவியலாளர், இயக்குநர்
- ஜே. சசிகுமார், மலையாளத் திரைப்பட இயக்குநர், நடிகர்
- பி. சசிகுமார், கேரள இசைக் கலைஞர், இசையமைப்பாளர்
- சசி குமார் (கன்னட நடிகர்), கன்னட நடிகர், அரசியல்வாதி
# பாத்தாக் ராபிட்

**பாத்தாக் ராபிட்** (மலாய்: *Batak Rabit*) என்பது மலேசியாவின் பேராக் மாநிலத்தில், ஹீலிர் பேராக் மாவட்டத்தில் உள்ள ஒரு சிறிய நகரம். இப்போது பெங்காலான் உலு (Pengkalan Hulu) என்று அழைக்கப் படுகிறது. இந்த நகரம் தெலுக் இந்தான் நகரத்திற்கு அருகில் அமைந்து உள்ளது.  
இப்போது இந்த நகரம் பாத்தாக் மக்கள் ஆதிக்கம் செலுத்தும் மீன்பிடி கிராமமாக விளங்குகிறது. ஊடாங் காலா எனும் பெரிய ஆற்று இறால் இங்கு அதிகமாகக் கிடைக்கிறது.
# பாத்தாக் ராபிட்

## பொது

சுமத்திரா தீவில் உள்ள பாத்தாக் மாவட்டத்தில் இருந்து வந்த பாத்தாக் (Batak) பூர்வீக மக்களின் பெயரில் இந்த இடத்திற்குப் பெயர் வைக்கப்பட்டது.
# கைரதாபாத் பள்ளிவாசல்

## பின்னணி

இந்த பள்ளிவாசல் கி.பி 1626இல் ஆறாம் சுல்தான் முகம்மது குதுப் ஷாவின் (கி.பி. 1612-1626) மகள் மா சாஹேபா என்றும் அழைக்கப்படும் கைருனிசா பேகம் என்பவரால் கட்டப்பட்டது. அவர் தனது ஆசிரியரும் சூபி துறவியுமான அகுந்த் முல்லா அபுல் மாலிக் என்பவருக்காக இந்தப் பள்ளிவாசலைக் கட்டினார்.  
பள்ளிவாசலை ஒட்டி வெற்று குவிமாடக் கட்டிடம் ஒன்று உள்ளது. எந்தவொரு கல்லறையும் இல்லாமல் இருப்பதற்கான காரணம் என்னவென்றால், அது தன்னுடைய அடக்கத்திற்காக அகுந்த் முல்லாவால் கட்டப்பட்டது. மக்காவுக்கு ஹஜ் யாத்திரை மேற்கொண்டபோது அங்கேயே அவர் இறந்ததால், குவிமாடம் காலியாக உள்ளது.  
ஆந்திரவின் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை இதை ஒரு பாரம்பரிய தளமாக அறிவித்திருந்தது.
# ஆர். சிவா

**ஆர். சிவா** (*R. Siva*)(பிறப்பு: செப்டம்பர் 27, 1963), என்பவர் ஓர் இந்திய அரசியல்வாதி ஆவார். தற்போது புதுச்சேரி சட்டமன்ற உறுப்பினராக உள்ள இவர் புதுச்சேரியில் உள்ள வில்லியனூர் சட்டமன்றத் தொகுதிக்கு ஏப்ரல் 2, 2021ல் நடைபெற்ற தேர்தலில் திராவிட முன்னேற்ற கழகத்தின் சார்பாகப் போட்டியிட்டு வெற்றிபெற்றார். இத்தேர்தலில் குறைவான இடங்களைப் பெற்ற திராவிட முன்னேற்றக் கழகம் பிரதான எதிர்கட்சியாக உள்ளது. எனவே புதுச்சேரி மாநில எதிர்கட்சித் தலைவராக ஆர். சிவா நியமிக்கப்பட்டுள்ளதாக திமுகவின் பொதுச்செயளாலர் துரைமுருகன் அறிவித்துள்ளார்.
2001, 2006, 2016 ஆகிய ஆண்டுகளில் நடைபெற்ற புதுச்சேரி சட்டமன்றத் தேர்தல்களில் உருளையன்பேட்டை தொகுதியிலிருந்து சட்டமன்ற உறுப்பினராக இவர் தேர்ந்தெடுக்கப்பட்டுள்ளார்.
| புதுச்சேரி சட்டமன்றத் தேர்தல், 2021 | வில்லியனூர் | திமுக | வெற்றி | 55.73 | எஸ்.வி.சுகுமாரன் | என். ஆர். காங்கிரசு | 36.02 |  |
| --- | --- | --- | --- | --- | --- | --- | --- | --- |
| புதுச்சேரி சட்டமன்றத் தேர்தல், 2016 | உருளையன்பேட்டை | திமுக | வெற்றி | 53.82 | ஜி. நேரு @ குப்புசாமி | என். ஆர். காங்கிரசு | 39.38 |  |
| புதுச்சேரி சட்டமன்றத் தேர்தல், 2006 | உருளையன்பேட்டை | திமுக | வெற்றி | 52.67 | ஜி. நேரு @ குப்புசாமி | என். ஆர். காங்கிரசு | 40.54 |  |
| புதுச்சேரி சட்டமன்றத் தேர்தல், 2001 | உருளையன்பேட்டை | திமுக | வெற்றி | 49.41 | ஜி. செழியன் | அஇஅதிமுக | 27.42 | } |
# தோலி பள்ளிவாசல்

**தோலி பள்ளிவாசல்** (*Toli Masjid*) (கி.பி 1671), தம்ரி பள்ளிவாசல் என்றும் அழைக்கப்படும் இது இந்தியாவின் தெலங்காணாவின் ஐதராபாத்தில் கார்வானில் உள்ள ஒரு பள்ளிவாசலாகும். இது சார்மினார் செல்லும் வழியில் கோல்கொண்டா கோட்டையிலிருந்து 2 கி.மீ. (1082 ஏ.எச்) தொலைவில் அமைந்துள்ளது. குதுப் ஷாஹி வம்சத்தின் ஏழாவது சுல்தான் அப்துல்லா குதுப் ஷா ஆட்சியின் போது மிர் மூசா கான் மஹால்தரால் கட்டப்பட்டது. கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின் விருது பெற்ற இது இந்திய தொல்ல்லியல் ஆய்வுத் துறையால் அறிவிக்கப்பட்ட பாரம்பரியத் தளமாகும். கட்டிடக்கலை அளவில் இது மக்கா பள்ளிவாசலுக்கு அடுத்த இடத்தில் உள்ளது.  
பொ.ச.1671இல் சுல்தான் அப்துல்லா குதுப் ஷாவின் ஆட்சியில் மக்கா பள்ளிவாசலை கட்டியவரும் அரச கட்டிடக் கலைஞரான மிர் மூசா கான் மஹால்தரால் கட்டப்பட்டது. இது குதுப் ஷாஹி கட்டிடக்கலைக்கு மிகச்சிறந்த எடுத்துக்காட்டுகளில் ஒன்றாகும்.
# தோலி பள்ளிவாசல்

## கட்டிடக்கலை

இந்த பள்ளிவாசல் ஒரு உயரமான மேடையில் இரண்டு மண்டபங்களாக பிரிக்கப்பட்டுள்ளது. வெளிப்புறம் ஐந்து வளைவு திறப்புகளைக் கொண்டுள்ளது. ஐந்து வெளிப்புற வளைவுகளில் மத்திய வளைவு மிகப்பெரியது. மேலும் மிகவும் நன்கு அலங்கரிக்கப்பட்டுள்ளது. மத்திய வளைவு மீதமுள்ள நான்கை விட சற்று அகலமாகவும் அலங்காரமாகவும் இருக்கிறது. மேலும் மாசுபாடு மற்றும் பராமரிப்பு இல்லாததால் இதன் மினார்கள் அதன் செதுக்கப்பட்ட அழகை இழந்து வருகின்றன.
# பைகா கல்லறைகள்

**பைகா கல்லறைகள்** (*Paigah Tombs*) அல்லது *மக்பரா ஷம்ஸ் அல்-உமாரா* என்பது பைகா குடும்பத்தின் பிரபுக்களுக்குச் சொந்தமான கல்லறைகளாகும். இவர்கள் ஐதராபாத் நிசாம்களின் தீவிர விசுவாசிகளாக இருந்தார்கள். அவர்களுக்குக் கீழும், அவர்களுடன் சேர்ந்தும் அரச சபையிலும், அறக்காரியங்களை செய்பவர்களாகவும், தளபதிகளாகவும் பணியாற்றினர். பைகா கல்லறைகள் ஐதராபாத் மாநிலத்தின் முக்கிய அதிசயங்களில் ஒன்றாகும். அவை கட்டடக்கலை சிறப்பிற்காக அறியப்பட்டவை. அவை மொசைக் ஓடுகள் மற்றும் கைவினைப் பணிகளில் காட்சிப்படுத்தப்பட்டுள்ளன.  
இந்தக் கல்லறைகள் தெலங்காணாவின் ஐதராபாத்திலுள்ள சார்மினாருக்கு தென்கிழக்கில் 4 கி.மீ தொலைவிலுள்ள, பிசால் பந்தா என்ற புறநகரில் அமைந்துள்ளது. சந்தோஷ் நகருக்கு அருகிலுள்ள ஓவாசி மருத்துவமனையிலிருந்து ஒரு சிறிய பாதையும் உள்ளது. இந்த கல்லறைகள் சுண்ணாம்பு மற்றும் செங்கற்கலால் அழகாக பொறிக்கப்பட்ட பளிங்கு செதுக்கல்களால் கட்டப்பட்டுள்ளன. இந்த கல்லறைகள் 200 ஆண்டுகள் பழமையானவை. அவை பைகா பிரபுக்களின் பல தலைமுறைகளின் இறுதி ஓய்வு இடங்களைக் குறிக்கின்றன.  
கல்லறைகள் வெறிச்சோடியதாகவும், முற்றிலும் அக்கறையற்றதாகவும் தோன்றலாம். ஆனால் நெருக்கமான தோற்றத்தில், அந்த இடத்தின் வேலைப்பாடுகளை காணலாம். இதன் மலர் வடிவமைப்புகள் மற்றும் பொறிக்கப்பட்ட மொசைக் ஓடு வேலைகளில் அற்புதமான சிற்பங்கள் மற்றும் உருவங்களுடன், கல்லறைகள் அமைக்கப்பட்டுள்ளது. கல்லறைகளிலும், அவற்றின் சுவர்களிலும் நுணுக்கமாக செதுக்கப்பட்டுள்ளன. மேலும், துளையிடப்பட்ட பளிங்கு முகப்பில் மூடப்பட்டுள்ளன. அவற்றில் சில வரிசைகளாகவும் சில அழகாக செதுக்கப்பட்ட திரைகள் விதானங்களுடனும் உள்ளன.  
இந்த இடம் எளிதில் அணுகக்கூடியது. மேலும் கல்லறைகள் அமைந்துள்ள 30 ஏக்கர் நிலங்களைச் சுற்றி கான்கிரீட் வீடுகள் கட்டப்பட்டுள்ளது. இந்தோ-இஸ்லாமிய கட்டிடக்கலை என்பது நிசாம் பாணி, ராஜ்புதன பாணி கட்டிடக்கலை ஆகியவற்றின் கலவையாகும். சுவர் பூச்சுகளில் முகலாய, பாரசீக மற்றும் தக்காண பாணியையும் குறிக்கும் அற்புதமான அலங்காரத்தையும் காணலாம். அவற்றின் துளையிடப்பட்ட திரைகளுடன் கூடிய வடிவியல் வடிவமைப்புகள் அவற்றின் தயாரிப்பிலும் கைவினைத்திறனிலும் தனித்துவமானது.
# பைகா கல்லறைகள்

## வரலாறு

18 ஆம் நூற்றாண்டில் பைகாவின் குடும்பங்கள் ஐதராபாத் இராச்சியத்தில் மிகவும் செல்வாக்குமிக்கவர்களாகவும், சக்திவாய்ந்த குடும்பங்களாகவும் இருந்தனர். இவர்கள், இசுலாமியரின் இரண்டாவது கலீபாவான உமறு இப்னு அல்-கத்தாப்பின் வழித்தோன்றல்கள் ஆவர். இவர்களின் சாகிர்களின் பரப்பளவு 4000 சதுர மைல்கள் வரை இருந்தது. இவர்களின் மூதாதையரான அப்துல் பதே கான் தேக் ஜங் என்பவர் முதலாம் நிசாமுடன் தக்காணத்திற்கு வந்து பைகா பிரபுத்துவத்தை நிறுவினார். அவர் 1760 மற்றும் 1803க்கும் இடையில் ஆட்சி செய்த இரண்டாவது நிசாமிடம் பணி புரிந்தார். மேலும் "*ஷாம்ஸ்-உல்-உம்ரா*" (அதாவது பிரபுக்களிடையே சூரியன் என்று பொருள்) என்ற பட்டத்துடன் தளபதி பதவியில் உயர்ந்த பதவியையும் பெற்றார். இவர்களின் புகழ்பெற்ற குடும்பப் பின்னணி, நிசாமின் தலைமுறையினருக்கான அவர்களின் மதிப்புமிக்க சேவைகள் மற்றும் ஆளும் நிசாம்களுடனான திருமண நட்பு ஆகியவை நிசாம்களுக்கு அடுத்தபடியாக மிக உயர்ந்த தரவரிசைப் பிரபுக்களாக அமைந்தன. இவர்கள், குறிப்பிடத்தக்க நகரில் பல அரண்மனைகளைக் கட்டினர். அவற்றில் அஸ்மான் கர் அரண்மனை, குர்ஷீத் ஜா தேவ்தி, விகார்-உல்-உம்ரா அரண்மனை, பிரபலமான பாலாக்ணுமா அரண்மனை போன்றவை குறிப்பிடத்தக்கது.
# பைகா கல்லறைகள்

## தற்போதைய நிலைமை

கல்லறைகளில் காணாமல்போன கட்டடக்கலை அம்சங்களை மீட்டெடுப்பதற்கும், தவறான பழுதுபார்ப்புகளை மாற்றுவதற்கும், கட்டமைப்பு விரிசல்களை சரிசெய்வதற்கும் ஆகா கான் அறக்கட்டளை அமைப்பால் மறுசீரமைப்பு பணிகள் மேற்கொள்ளப்படுகின்றன.
# பூசெரோசு

***பூசெரோசு*** (*Buceros*) என்ற பேரினம் பெரிய ஆசிய இருவாச்சி எனப்படும். இது இருவாச்சி குடும்பமான பூசெரோடிடேவினைச் சார்ந்தது.
# பூசெரோசு

## விளக்கம்

உலகில் மிகப்பெரிய இருவாய்ச்சி *பூசெரோசு* பேரினத்தில் உள்ளன. இதில் மலை இருவாட்சியும் அடங்கும். இந்த பேரினத்தில் உள்ள அனைத்து இருவாய்ச்சிகளும் பெரிய மற்றும் வெற்று எலும்பாலான தலைக்கவசத்தினை மேல் அலகில் கொண்டுள்ளன. விஞ்ஞானிகள் மற்றும் பறவை ஆர்வலர்களுக்கு இவற்றின் வயது, பாலினம் மற்றும் சிற்றினத்தினை அடையாளம் காணப் பயனுள்ளதாக உள்ளது. இவற்றின் இறக்கைகள் 1.8 மீட்டர் (6 அடி) வரை விரியக்கூடியது. மேலும் இவை மற்ற இருவாய்ச்சியினை விட அளவில் பெரிய இறக்கை விட்டத்தினைக் கொண்டுள்ளன.
# பூசெரோசு

## சிற்றினங்கள்

*பூசெரோசு* பேரினத்தில் சேர்க்கப்பட்டுள்ள சிற்றினங்கள்:
| *பூசெரோசு ரைனோசெரோசு* | காண்டாமிருக இருவாச்சி | போர்னியோ, சுமத்ரா, ஜாவா, மலாய் தீபகற்பம், சிங்கப்பூர் மற்றும் தெற்கு தாய்லாந்து |
| --- | --- | --- |
| *பூசெரோசு பைகோர்னிசு* | பெரிய இருவாட்சி | இந்தியா, பூட்டான், நேபாளம், மெயின்லேண்ட் தென்கிழக்கு ஆசியா, இந்தோனேசிய தீவின் சுமத்ரா மற்றும் இந்தியாவின் வடகிழக்கு பகுதி |
| *பூசெரோசு கைட்ரோகோராக்சு* | செம்பழுப்பு இருவாச்சி | பிலிப்பைன்ஸ் |
தலைக்கவச இருவாச்சி சில நேரங்களில் இந்த பேரினத்தில் சேர்க்கப்பட்டுள்ளது. ஆனால் தற்பொழுது இது ஒற்றைச் சிற்றினமுடைய *ரைனோபிளாக்சு*வில் வைக்கப்பட்டுள்ளது.
# புக்கிட் கந்தாங்

**புக்கிட் கந்தாங்** (மலாய்: *Bukit Gantang*) என்பது மலேசியாவின் பேராக் மாநிலத்தில், லாருட், மாத்தாங், செலாமா மாவட்டத்தில் உள்ள ஒரு சிறிய நகரம். இந்த நகரத்தைச் சுற்றிலும் நிறைய சுண்ணாம்புக் குன்றுகளும் சுண்ணாம்பு மலைகளும் உள்ளன.  
ஈப்போ மாநகரில் இருந்து 69 கி.மீ. தொலைவில் அமைந்து உள்ளது. மலேசியாவின் மிக நீளமான இரயில் சுரங்கங்களில் ஒன்றான புக்கிட் பெராப்பிட் இரயில் சுரங்கம் இங்குதான் உள்ளது. வடக்கு-தெற்கு நெடுஞ்சாலைக்கு அருகில் புக்கிட் காந்தாங் உள்ளது.
# புக்கிட் கந்தாங்

## பொது

புக்கிட் காந்தாங் நகரத்திற்கு அருகில் உள்ள நகரங்கள்: சங்காட் ஜெரிங்; கம்போங் செ; மாத்தாங்; பாடாங் ரெங்காஸ்; கோலா சபெத்தாங். இந்தப் பகுதி ஒரு வேளாண் பகுதியாகும். குறிப்பாக நெல், ரப்பர், செம்பனை மற்றும் பழ மரங்கள் விவசாயம் செய்யப் படுகின்றன.  
புக்கிட் கந்தாங்கிற்கு 'வெப்பமண்டலப் பழக் கிராமம்' (*Tropical Fruit Village*) எனும் புனைப்பெயரும் கிடைத்து உள்ளது. இங்கு வாழ்பவர்களில் பெரும்பாலோர்ர் மலாய்க்காரர்கள்.